b'\n_START_ARTICLE_\nPrimo\xc5\xbe \xc4\x8cu\xc4\x8dnik\n_START_SECTION_\n\xc5\xbdivljenje\n_START_PARAGRAPH_\n\xc4\x8cu\xc4\x8dnik je kon\xc4\x8dal \xc5\xa1tudij filozofije in sociologije kulture na filozofski fakulteti v Ljubljani. Kot tajnik in pozneje urednik od leta 2000 honorarno dela na reviji Literatura. Leta 2003 je ustanovil tudi lastno zalo\xc5\xbebo \xc5\xa0erpa. Je samozaposlen v kulturi in \xc5\xbeivi v Ljubljani.\n_START_SECTION_\nLiterarno delo\n_START_PARAGRAPH_\n\xc4\x8cu\xc4\x8dnik je slovenski pesnik, ki je svoj prvenec Dve zimi izdal leta 1999. Zbirko Oda na manhatnski aveniji je napisal v New Yorku skupaj s pesnikom Gregorjem Podlogarjem in slikarjem \xc5\xbdigo Kari\xc5\xbeem (2003). _NEWLINE_Ob izidu prvenca je prejel nagrado knji\xc5\xbenega sejma, leta 2002 pa nagrado zlata ptica. Za pesni\xc5\xa1ko zbirko Delo in dom je leta 2008 prejel nagrado Pre\xc5\xa1ernovega sklada. Leta 2011 je za zbirko Kot dar prejel tudi stanovsko, Jenkovo nagrado, leta 2012 pa za zbirko Mikado Veronikino nagrado._NEWLINE_Kot kritik, esejist je leta 2008 izdal knjigo kritik, esejev in fragmentov Spati na krilu._NEWLINE_Prevaja iz sodobne poljske in ameri\xc5\xa1ke poezije, pi\xc5\xa1e kritike in literarne eseje, kot urednik dela na reviji Literatura. Leta 2002 je ustanovil \xc5\xbeepno zalo\xc5\xbebo \xc5\xa0erpa in postal njen duhovni vodja ter urednik. Knji\xc5\xbeno je prevedel ali soprevedel \xc5\xa1tevilne poljske in ameri\xc5\xa1ke pesnike. Med njegove strokovne prevode sodi delo Zgodovina \xc5\xa1estih pojmov avtorja Wladyslawa Tatarkiewicza.'